62022CJ0773_INF
Tiesas (ceturtā palāta) 2024. gada 29. jūlija spriedums – Komisija/Slovākija (Profesionālās kvalifikācijas)
(lieta C‑773/22) (
1
)
Valsts pienākumu neizpilde – Direktīva 2005/36/EK – Profesionālo kvalifikāciju atzīšana – 2. panta 3. punkts – Piemērošanas joma – Atsevišķas Savienības tiesību normas, kas tieši reglamentē profesionālo kvalifikāciju atzīšana – 7. panta 4. punkts – Zināšanu pārbaudes uzlikšanas nosacījumi pirms pirmās pakalpojumu sniegšanas – 14. panta 1. un 4. punkts – Kompensācijas pasākumu piemērošanas nosacījumi – 35. panta 3. punkts – Zobārsta apmācības apliecinājuma izsniegšanas nosacījumi – 41. panta 1. punkta c) apakšpunkts – Vecmātes kvalifikāciju apliecinošo dokumentu atzīšanas nosacījumi – 42. panta 2. punkts – Darbības, kuras vecmātēm vismaz ir iespēja sākt un veikt – 50. pants un VII pielikuma 1. punkta d) apakšpunkts – Dokumenti, ko pieprasa izcelsmes dalībvalsts, lai varētu strādāt reglamentētā profesijā uzņēmējā dalībvalstī – 55. panta 2. punkts – Pamatnostādnes par profesionālās prakses organizēšanu un atzīšanu – Netransponēšana valsts tiesībās
Personu brīva pārvietošanās – Brīvība veikt uzņēmējdarbību – Darba ņēmēji – Profesionālo kvalifikāciju atzīšana – Direktīva 2005/36 – Netransponēšana valsts tiesībās
(LESD 258. pants; Eiropas Parlamenta un Padomes Direktīvas 2005/36 2. panta 3. punkts, 7. panta 4. punkts, 14. panta 1. un 4. punkts, 42. panta 2. punkts, 50. pants un 55.a panta 2. punkts un VII pielikuma 1. punkta d) apakšpunkts)
(skat. 38., 39., 42., 69., 70., 72., 75., 77., 83., 88., 93., 95., 123., 126., 140., 144., 145., 149., 152. un 159. punktu)
Rezolutīvā daļa
1)
Slovākijas Republika nav izpildījusi Eiropas Parlamenta un Padomes Direktīvā 2005/36/EK (2005. gada 7. septembris) par profesionālo kvalifikāciju atzīšanu, kas grozīta ar Eiropas Parlamenta un Padomes 2013. gada 20. novembra Direktīvu 2013/55/ES, paredzētos pienākumus, jo:
–
tā nav atbilstoši Direktīvas 2005/36 2. panta 3. punktam – redakcijā ar grozījumiem – ierobežojusi gadījumus, kuros šī direktīva nav piemērojama, tos attiecinot tikai uz gadījumiem, kad atsevišķā Savienības tiesību aktā paredzēti specifiski pasākumi, kas tieši saistīti ar profesionālo kvalifikāciju atzīšanu;
–
tā nav atbilstoši Direktīvas 2005/36 7. panta 4. punkta pirmajai un ceturtajai daļai – redakcijā ar grozījumiem – pakļāvusi iespēju migrējušam pakalpojumu sniedzējam uzlikt zināšanu pārbaudi nosacījumam, ka attiecīgajai darbībai ir ietekme uz sabiedrības veselību vai drošību, kā arī konstatējumam, ka pastāv būtiskas atšķirības starp šī pakalpojumu sniedzēja profesionālo kvalifikāciju un uzņēmējā dalībvalstī prasīto apmācību;
–
tā nav atbilstoši Direktīvas 2005/36 14. panta 1. punkta b) apakšpunktam – redakcijā ar grozījumiem – ierobežojusi iespēju piemērot kompensācijas pasākumu ar nosacījumu, ka prasītā izglītība darbam attiecīgajā reglamentētajā profesijā aptver mācību priekšmetus, kas būtiski atšķiras no tiem, kurus aptver pretendenta kompetences apliecinājums vai kvalifikāciju apliecinošais dokuments;
–
tā nav atbilstoši Direktīvas 2005/36 42. panta 2. punkta c), f) un j) apakšpunktam – redakcijā ar grozījumiem – pieņēmusi vajadzīgos noteikumus, lai vecmātes attiecīgi varētu nozīmēt pēc iespējas ātrākai riska grūtniecības diagnosticēšanai nepieciešamos izmeklējumus, neatliekamos gadījumos pieņemt dzemdības, kurās bērnam ir tūpļa guļa, kā arī veikt ārstu nozīmētu ārstēšanu;
–
tā nav atbilstoši Direktīvas 2005/36 50. pantam kopsakarā ar VII pielikuma 1. punkta d) apakšpunktu – redakcijā ar grozījumiem – pieņēmusi noteikumus, kas paredz, ka divu mēnešu laikā ir jāsniedz nepieciešamie dokumenti, ko pieprasījusi uzņemošā dalībvalsts un kam pakļauta piekļuve reglamentētajai profesijai;
–
tā nav atbilstoši Direktīvas 2005/36 55a. panta 2. punktam – redakcijā ar grozījumiem – pieņēmusi pamatnostādnes par citā dalībvalstī vai trešajā valstī veiktas profesionālās prakses organizēšanu un atzīšanu, tostarp attiecībā uz atbildīgā par profesionālo praksi lomu.
2)
Prasību pārējā daļā noraidīt.
3)
Eiropas Komisija un Slovākijas Republika katra pati sedz savus tiesāšanās izdevumus.
(
1
)	OV C 54, 13.2.2023.